Bap 8. Daşky gurşawy goramagyň we tebigatdan peýdalanmagyň ekologiki-ykdysady aspektleri.

8.1. Daşky gurşawa negatiw täsir üçin töleg.

Karar tarapyndan daşky gurşawa we ilatyň saglygyna howplulyk derejesini hasaba almak bilen, hapalaýjy maddanyň (galyndynyň) her bir ingredienti we howplulyk klasyboýunça tölegiň 2 görnüşli normatiwleri bellenen:

* Atmosfera howasyny hapalaýjy maddalaryň stasionar we hereketjeň çeşmeleriniň, ýerüsti we ýerasty suw obýektlerini hapalaýjy maddalaryň rugsat edilýän normatiwleriň çäklerindäki zyňyndylary üçin;
* Atmosfera howasyny hapalaýjy maddalaryň stasionar we hereketjeň çeşmeleriniň, ýerüsti we ýerasty suw obýektlerini hapalaýjy maddalaryň wagtlaýyn ylalaşylan normatiwleriniň çäklerindäki zyňyndylary, önümçiligiň we sarp etmegiň galyndylaryny wagtlaýyn ylalaşylan normatiwleriniň çäklerinde ýerlemek üçin.

Aýratyn sebitler we derýalaryň basseýnleri üçin tölegleriň normatiwlerine koeffisientler bellenýär. Ol koeffisientler ekologik faktorlary – territoriýanyň tebigy-klimatiki aýratynlyklaryny, tebigy we sosial-medeni obýektleriň ähmiýetliligini hasaba alýarlar. Ondan başga-da, aýratyn goralýan tebigy territoriýalar, şeýle hem saglygy dikeldiş ýerleri we kurortlary üçin goşmaça koeffisient-2 ulanylýar.

Atmosfera howasyna hapalaýjy maddalaryň zyňyndylary üçin töleg normatiwleri hapalaýjy maddalaryň 214 görnüşi boýunça her 1 tonnasyna kesgitlenendir.

Ýerüsti we ýerasty suw obýektlerine hapalaýjy maddalaryň akdyrylmagyna töleg normatiwleri hapalaýjy maddalaryň 198 görnüşi boýunça 1 tonnasyna kesgitlenendir.

Daşky gurşawy hapalaýandygy üçin tölegiň 3 görnüşi kesgitlenen:

* Tebigaty peýdalanyja bellenen hapalaýjy maddalaryň zyňyndylarynyň, akyndylarynyň, galyndylary ýerleşdirmegiň göwrümleriniň rugsat edilýän aňryçäk normatiwlerinden geçmeýän ölçeglerde;
* Bellenen limitleriň (wagtlaýyn ylalaşylan normatiwleriň) çäklerinde;
* Daşky gurşawy limitden (çäkden) ýokary hapalany üçin.

Tebigaty peýdalanyjynyň günäsi sebäpli awariýa netijesinde daşky gurşawyň hapalananda töleg limitden ýokary hapalama görnüşinde alynýar.

Tebigaty peýdalanyja bellenen hapalaýjy maddalaryň zyňyndylarynyň, akyndylarynyň, galyndylary ýerleşdirmegiň göwrümleriniň rugsat edilýän aňryçäk normatiwlerinden geçmeýän ölçeglerde daşky gurşawy hapalaýandygy üçin töleg degişli differensirlenen töleg stawkalarynyň görkezilen hapalanmalaryň ululygyna köpeltmek bilen we hapalanmalaryň görnüşleri boýunça netijeleri jemlemek bilen kesgitlenilýär.

Tebigaty peýdalanyjyda bellenen yzygiderlikde resmileşdirile, hapalaýjy maddalary zyňmak, dökmek, galyndylary ýerleşdirmek üçin rugsatnama ýok bolsa hapalaýjy maddalaryň ähli massasy limitden (çäkden) ýokary hasaplanýar. Türkmenistanyň kanunlarynda aşakdaky görnüşde berilen:

14-nji madda. Tebigy serişdeleri peýdalanylandygy, daşky gurşawa hapalaýjy maddalaryň zyňylandygy we dökülendigi üçin töleg

1. Tebigy serişdeleri peýdalanylmagy üçin töleg şu aşakdakylar üçin

alynýar:

1) bellenilen çäklendirilen möçberleriň çäklerinde tebigy serişdeleri peýdalanmak hukugy üçin;

2) tebigy serişdeleri çäklendirilen möçberden artyk peýdalanylandygy üçin.

2. Daşky gurşawyň hapalanylandygy we oňa ýetirilýän zyýanly täsiriň beýleki görnüşleri üçin töleg şu aşakdakylar üçin alynýar:

1) bellenilen çäklendirilen möçberleriň çäklerinde hapalaýjy maddalaryň zyňylmagy, dökülmegi, galyndylaryň ýerleşdirilmegi we hapalamanyň beýleki görnüşleri üçin;

2) bellenilen çäklendirilen möçberlerden artyk hapalaýjy maddalaryň zyňylandygy, dökülendigi, galyndylaryň ýerleşdirilendigi we hapalamanyň beýleki görnüşleri üçin.

3. Tebigatdan peýdalanylmagy üçin tölegiň kadalaryny hasaplamagyň we ulanmagyň tertibi tebigaty goramak babatda döwlet dolandyryşynyň ygtyýarly edarasy tarapyndan kesgitlenilýär. Tebigy gurşawyň hapalanylandygy we tebigy serişdeleri peýdalanylandygy üçin tölegiň kadalaryny Türkmenistanda bahalaryň üýtgemegine görä indeksasiýa edilmegine degişlidir.

29-njy madda. Galyndylar ýerleşdirilen we gömlen mahalynda daşky gurşawyň hapalanandygy üçin töleg

1. Galyndylar ýörite bellenen ýerlerde we ýörite enjamlaşdyrylan obýektlerde ýerleşdirilen we gömlen mahalynda daşky gurşawyň hapalanandygy üçin tebigaty goramak babatda döwlet dolandyryşynyň ygtyýarlandyrylan edarasy tarapyndan bellenen tertipde töleg alynýar. Tölegiň mukdary galyndylary ýerleşdirmegiň çäklendirilen möçberleriniň we galyndylaryň howplulyk derejesine baglylykda bellenilen tölegiň esasynda Türkmenistanyň kanunçylygyna laýyklykda kesgitlenilýär.

2. Galyndylar ýerleşdirilen we gömlen mahalynda daşky gurşawyň hapalanandygy üçin töleg Türkmenistanyň Döwlet býujetine tölenilmäge degişlidir.

8.1.1 Atmosfera hapalaýjylaryň stasionar çeşmelerinden hapalaýjy maddalaryň zyňylýandygy üçin tölegler

10 madda. Atmosfera howasynda hapalaýjy maddalaryň toplanmagynyň ýol berilýän çäkleriniň we oňa ýetýän

zyýanly fiziki täsirleriň derejeleri Atmosfera howasynda hapalaýjy maddalaryň toplanmagynyň ýol berilýän çäkleriniň, we oňa ýetýän zyýanly fiziki täsirleriň derejesiniň ýol berilýän çäkleriniň normatiwleri Türkmenistanyň ähli territoriýasy üçin ýeke-täkdir. Zerur ýagdaýlarda aýry-aýry territoriýalar üçin atmosfera howasynda hapalaýjy maddalaryň toplanmagynyň ýol berilýän çäkleriniň has aşaky normatiwleri bellenilýär.

Atmosfera howasynda hapalaýjy maddalaryň, toplanmagynyň ýol berilýän çäkleriniň we oňa ýetýän zyýanly fiziki täsirleriň derejesiniň ýol berilýän çäkleriniň normatiwlerini işläp taýýarlamagyň we tassyklamagyň tertibi Türkmenistanyň Ministrler kabineti tarapyndan bellenilýär.

11 madda. Stasionar çeşmelerden atmosfera howasyna hapalaýjy maddalaryň goýberilmeginiň ýol berilýän çäkleriniň

normatiwleri

Stasionar çeşmelerden atmosfera howasyna hapalaýjy maddalaryň goýberilmeginiň ýol berilýän çäkleriniň normatiwleri ýuridik taraplaryň tabşyrmagy boýunça ýöriteleşdirilen kärhanalar (guramalar) tarapyndan

işlenilip taýýarlanylýar we Türkmenistanyň Tebigatdan goramak we oba-hojalygy ministrligi tarapyndan tassyklanylýar.

13 madda. Hapalaýjy stasionar we göçme çeşmeleriň atmosfera hapalaýjy maddalary goýbermegini we oňa ýetýän

zyýanly fiziki täsirleri azaltmak boýunça ýuridik taraplaryň borçlary

Özleriniň işi atmosfera hapalaýjy maddalary goýbermek we atmosfera howasyna zyýanly fiziki täsirleri ýetirmek bilen baglanyşykly bolan ýuridik taraplar şu aşakdakylary berjaý etmäge borçludyrlar:

* atmosfera howasyny goramak boýunça geçirilmeli işleriň, taslamasynda göz öňünde tutulan çäreleri we daş-töweregi goramak boýunça döwlet inspektorlarynyň tabşyryklaryny ýerine ýetirmäge;
* hapalaýjy maddalaryň howa goýberilmegini we atmosfera howasyna ýetirilýän zyýanly fiziki täsirleri azaltmak üçin arassalaýjy desgalaryň,
* enjamlaryň we apparaturanyň bökdençsiz netijeli işlemegini üpjün etmäge we olaryň işleýşine kontrollygy ýola goýmaga;
* atmosfera goýberilýän hapalaýjy maddalaryň mukdarynyň we düzüminiň hasabyny ýöretmäge;
* atmosfera goýberilýän hapalaýjy maddalar barada statistiki hasabatyň öz wagtynda berilmegini we onuň hakykata laýykdygyny üpjün etmäge;
* kärhanalaryň, desgalaryň we beýleki obýektleriň gurluşygy planlaşdyrylan wagtynda we gurluşyk işleri alnyp barlan mahaly atmosfera howasyny goramak boýunça talaplary berjaý etmek babatynda wedomostwolaýyn kontrollygy amala aşyrmaga;
* amatsyz meteorologik şertleriň döremegi zerarly atmosfera howasynda hapalaýjy maddalaryň toplanyşynyň artmagynyň mümkindigi hakynda duýduryş alnandan soň, Türkmenistanyň Tebigatdan peýdalanmak we daş-töweregi goramak ministrliginiň we onuň ýerlerdäki organlary bilen ylalaşyp, şeýle maddalaryň atmosfera goýberilmegini azaltmak barada ýörite işlenip taýýarlanylan çäreleri ýerine ýetirmäge;
* güýçli täsir ediji awuly maddalary we howa çalt ýaýraýan birleşmeleri saklamak we ulanmak we şolardan boşan gaplary zyýansyzlandyrmak şertlerini berjaý etmäge;
* atmosfera zompa çykýan we awariýa zerarly hapalaýjy maddalaryň goýberilişini ýok etmek barada bellenen tertipde çäreler görmäge;
* atmosfera hapalaýjy maddalary goýbermegi bilen baglanyşykly bolan wedomstwonyň tabynlygyndaky kärhanalary Türkmenistanyň Tebigatdan peýdalanmak we daş-töweregi goramak ministrligi bilen ylalaşyp, Türkmenistanyň statistika organlarynda bellige almagy geçirmäge;
* hapalaýjy maddalary goýberýän guramaçylyksyz çeşmeleri ýok etmek, şolary guramaçylykly çeşmeleriň hataryna geçirmek boýunça çäreler görmäge;
* atmosfera howasyna zyýanly fiziki täsir ýetirýän bellenen, çäkli rugsat edilýän normatiwleri berjaý etmäge;
* atmosfera howasyna hapalaýjy maddalary goýberýän çeşmeleri tozan tutujy gural bilen we gazdan arassalaýjy apparatura bilen we atmosfera howasyna goýberilýän hapalaýjy maddalaryň mukdaryna we himiki
* düzümine kontrollyk ediji serişdeler bilen abzallaşdyrmaga;
* tozan tutujy gurala we gazdan arassalaýjy apparatura, hapalaýjy maddalaryň atmosfera goýberilmegini azaltmak üçin gerek bolan beýleki serişdelere we enjamlara pasportlary işläp taýýarlamaga, olary yzygiderli dolduryp durmaga we bellenen tertipde bellige almak üçin Türkmenistanyň Tebigatdan peýdalanmak we daş-töweregi goramak ministrligine gowşurmaga.